18 (luku)

18 (kahdeksantoista) on luonnollinen luku, jota edeltää luku 17 ja seuraa luku 19.

Matematiikassa 
 18 on yhdistetty, runsas ja puolitäydellinen luku.
 18 on Harshad-luku kymmen- ja binäärijärjestelmässä.
 18 on seitsenkulmioluku.
 18 on viisikulmiopyramidiluku.
 18 on alkulukuparin (17, 19) keskiarvo.
 18 voidaan muodostaa kahden peräkkäisen alkuluvun summana: .
 18 on jaollinen tekijöidensä määrällä (6).
 18. alkuluku plus 18 (79) ja 18. alkuluku miinus 18 (43) ovat myös alkulukuja.
 Pentominoja on 18 kappaletta, jos peilatut lasketaan erikseen mutta kierrettyjä ei (katso kuva).

Luonnontieteissä 
 Alkuaineiden jaksollisessa järjestelmässä on 18 ryhmää.
 18 elektronin sääntö on kemiassa käytettävä nyrkkisääntö.
 Jaksollisessa järjestelmässä 18 on argonin järjestysluku.
 Happi-18 on hapen vakaa isotooppi.
 Rikki-34, kloori-35 ja argon-36 ovat vakaita isotooppeja, joiden neutroniluku on 18.
 Maan massa on noin 18 Merkuriuksen massaa.

Muissa yhteyksissä 
 18 vuotta on Suomessa ja useimmissa muissa maissa täysi-ikäisyyden raja.
 Muun muassa äänioikeusikäraja, avioliittoon menemisen ikäraja, henkilöauton ajokortin ikäraja ja mietojen alkoholijuomien ikäraja on Suomessa 18 vuotta.
 Täysimittaisessa golfkentässä on 18 reikää.
 Valtatie 18 kulkee Jyväskylän ja Vaasan välillä.
 Eurooppatie E18 kulkee Yhdistyneen kuningaskunnan ja Venäjän välillä.
 Ulysses S. Grant oli Yhdysvaltojen 18. presidentti.

Lähteet 

Luonnolliset luvut